Document ID: 31996D0263

KOMMISSIONENS BESLUTNING af 28. marts 1996 om ændring af beslutning 95/424/EF om vedtagelse af planen for tildeling til medlemsstaterne af midler, der kan afholdes over 1996-budgettet, og som skal dække udgifterne til levering af levnedsmidler fra interventionslagre til de socialt dårligst stillede personer i Fællesskabet (96/263/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3730/87 af 10. december 1987 om almindelige regler for levering til visse organisationer af levnedsmidler fra interventionslagre med henblik på uddeling til de socialt dårligst stillede personer i Fællesskabet (1), ændret ved forordning (EF) nr. 2535/95 (2), særlig artikel 6, og
ud fra følgende betragtninger:
Kommissionens forordning (EØF) nr. 3149/92 (3), senest ændret ved forordning (EF) nr. 267/96 (4), vedrører gennemførelsesbestemmelser for levering af levnedsmidler fra interventionslagre til de socialt dårligst stillede personer i Fællesskabet; i sidstnævnte forordning er der fastsat bestemmelser for opkøb direkte på EF-markedet, hvis visse produkter midlertidigt ikke er disponible på interventionslagrene;
ved beslutning 95/424/EF (5) vedtog Kommissionen planen for tildeling til medlemsstaterne af midler for regnskabsåret 1996; denne plan fastlagde de finansielle midler, der stilles til rådighed for planens gennemførelse i 1996 i hver medlemsstat, og fastsatte de mængder af hver type produkt, der kan udtages fra interventionslagre; ved vedtagelsen af denne plan var de disponible mængder af visse produkter på interventionslagrene mindre end medlemsstaternes behov; de mængder produkter, der kan udtages fra interventionslagrene, bør ændres for at tage hensyn til de nuværende disponible midler, og de finansielle midler til opkøb på markedet af produkter, der ikke er disponible på interventionslagrene, bør fastlægges; de uudnyttede midler, der meddeles Kommissionen i henhold til artikel 3, stk. 3, i forordning (EØF) nr. 3149/92, bør i øvrigt omfordeles;
de i denne beslutning fastsatte foranstaltninger er i overensstemmelse med udtalelse fra de berørte forvaltningskomitéer -
VEDTAGET FØLGENDE BESLUTNING:
Artikel 1
Bilaget til beslutning 95/424/EF affattes som angivet i bilaget til nærværende beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 28. marts 1996.

Labels: 17
19
5
8
3
0